На основу члана 20. став 1, а у вези са чланом 29. став 1. и 3. Закона о процени утицаја на животну средину („Сл. гласник РС“, број 135/2004 и 36/2009) Одељење за урбанизам, грађевинарство, комунално-стамбене и имовинско-правне послове Општинске управе општине Пријепоље, даје следеће

**О Б А В Е Ш Т Е Њ Е**

Обавештава се јавност и заинтерeсовани органи и организације да је носилац пројекта предузеће за телекомуникацију „Телеком Србија“ а.д. Београд, Таковска бр. 2, 11 000 Београд поднео надлежном органу Општинске управе општине Пријепоље захтев за давање сагласност на Студију о процени утицаја на животну средину радио базне станице мобилне телефоније UE120 UEU120 UEO120 ,,Пријепоље (Енергомонтажа)“, ул. 6. април бб, Пријепоље на катастарској парцели број 1095/2 КО Пријепоље, заведен под бројем 501-45/23.

У складу са чланом 3. став 1. Правилника о поступку јавног увида, презентацији и јавној расправи о студији о процени утицаја на животну средину („Сл. гласник РС“, број 69/2005) увид у поднету студију о процени утицаја на животну средину се може извршити у просторијама Општинске управе у Пријепољу, ул. Трг братства и јединства 1, канцеларија бр. 23 сваког радног дана од 11.00 до 14.00 часова, као и на сајту Општине, у року од 20 дана од дана објављивања овог обавештења.

У складу са чланом 4. став 2. и чланом 6. поменутог правилника, примедбе и мишљења на студију о процени утицаја на животну средину се подносе у писаном облику и достављају на адресу: Општинска управа Пријепоље - Одељење за урбанизам, грађевинарство, комунално-стамбене и имовинско-правне послове, ул. Трг братства и јединства 1, 31 300 Пријепоље.

У складу са чланом 20. став 3. Закона о процени утицаја на животну средину („Сл. гласник РС“, број 135/2004 и 36/2009) и са чланом 5. горе поменутог правилника, дана 07.11.2023. године, са почетком у 12.00 часова, биће одржана јавна расправа и презентација предметне студије у сали Општинске управе Пријепоље.

Општинска управа Пријепоље

**Одељење за урбанизам, грађевинарство,**

**комунално-стамбене и имовинско-правне послове**